jkorsvik/nowiki_second_scrape_merged huggingface dataset:
Gulltorn

Gulltorn (Ulex europaeus) er en opptil to meter høy busk i erteblomstfamilien. Den har små, eviggrønne blad og kraftige torner. Blomstene er gule, og busken blomstrer hele året, men mest om seinvinteren og våren. Blomstene har en karakteristisk, søtlig, vaniljeaktig lukt. Til tross for at hele planten er kledt med stive og svært skarpe torner, har den blitt høstet som husdyrfôr. Plantene blir da malt opp før de blir gitt til dyrene.
Denne busken setter sitt preg på landskapet mange steder i Vest-Europa, særlig på De britiske øyer, i Vest-Frankrike og i Galicia i Spania. Hekkene som er så typisk for det britiske kulturlandskapet, består blant annet av gulltorn, «gorse». Den er også innført til andre verdensdeler der den noen steder har blitt et brysomt ugress som fortrenger naturlig vegetasjon. Gulltorn er tatt med i Verdens naturvernunions liste over de 100 mest skadelige invaderende artene i verden.
Man mente tidligere at gulltorn hadde vokst naturlig i Norge ved Mandal, og arten var oppført som utryddet i eldre utgaver av Norsk rødliste for arter. I Fremmedartslista 2018 betraktes alle de fem norske forekomstene som innført med ballast eller tømmer. Gulltorn tåler lite frost og forsvinner etter noen år. I Fremmedartslista er den oppført i kategorien høy risiko på grunn av begrenset invasjonspotensial og middels økologisk effekt.


== Galleri ==

		
		


== Litteratur ==
C. Grey-Wilson og M. Blamey (1992). Teknologisk Forlags store illustrerte flora for Norge og Nord-Europa. Norsk utgave T. Faarlund og P. Sunding. Teknologisk Forlag. s. 202–203. ISBN 82-512-0355-4. 
«Gulltorn Ulex europaeus». Fremmedartsbasen 2018. Artsdatabanken. Besøkt 18. november 2019. 
«Ärttörne». Den virtuella floran. Besøkt 25. april 2017. 
S. Lowe, M. Browne, S. Boudjelas og M. De Poorter (2000). «100 of the World’s Worst Invasive Alien Species: a selection from the Global Invasive Species Database» (PDF). Published by The Invasive Species Specialist Group (ISSG) a specialist group of the Species Survival Commission (SSC) of the World Conservation Union (IUCN). CS1-vedlikehold: Flere navn: forfatterliste (link)


== Eksterne lenker ==
(en) Gulltorn i Encyclopedia of Life 
(en) Gulltorn i Global Biodiversity Information Facility 
(no) Gulltorn hos Artsdatabanken 
(sv) Gulltorn hos Dyntaxa 
(en) Gulltorn hos ITIS 
(en) Gulltorn hos NCBI 
(en) Gulltorn hos The International Plant Names Index 
(en) Gulltorn hos Tropicos 
(en) Kategori:Ulex europaeus – bilder, video eller lyd på Wikimedia Commons 
(en) Ulex europaeus – galleri av bilder, video eller lyd på Wikimedia Commons 
Ulex europaeus – detaljert informasjon på Wikispecies
André Myhrer

André Myhrer (født 11. januar 1983 i Bergsjö) er en svensk tidligere alpinist. Han tilhørte verdenseliten i slalåm og vant OL-gull i 2018.
Under VM 2005 i Bormio kom han på 5.-plass i slalåm. Året etter ble det delt 4.-plass i OL i Torino. 3. desember 2006, i det andre slalåmrennet i sesongen 2006/2007 i Beaver Creek, tok Myhrer sin første verdenscupseier. Han vant bronsemedalje i slalåm under OL 2010 i Vancouver. Etter første omgang lå han på 10.-plass, men med beste omgangstid i andre omgang kjørte han seg opp til tredjeplass.
I VM i alpint 2015 i Beaver Creek kjørte han på det svenske laget som tok bronse i lagkonkurransen. Også i VM i alpint 2017 i St. Moritz kjørte han på det svenske laget som tok bronse i lagkonkurransen. Under Vinter-OL 2018 i Pyeongchang tok Myhrer gull i slalåm, 34 hundredeler foran Ramon Zenhäusern fra Sveits.


== Verdenscupseire ==


== Referanser ==


== Eksterne lenker ==
(en) Offisielt nettsted 
(en) André Myhrer – kategori av bilder, video eller lyd på Commons 
(de) André Myhrer – Munzinger Sportsarchiv 
(en) André Myhrer – Olympics.com 
(en) André Myhrer – Olympic.org 
(en) André Myhrer – Olympedia 
(en) André Myhrer – Sports-Reference (OL-resultater – arkivert) 
(sv) André Myhrer – Sveriges olympiske komité 
(en) André Myhrer – FIS (alpint) 
(en) André Myhrer – FIS (langrenn) 
(en) André Myhrer – ski-db.com
Bergsjö

Bergsjö er et tettsted i Nordanstig kommune i Gävleborgs län, i landskapet Hälsingland i Sverige. Det er Nordanstig kommunes administrasjonssenter. I 2010 hadde tettstedet 1 266 innbyggere.


== Referanser ==
Røssvassholmen

Røssvassholmen (sørsamisk Sååle) i Hattfjelldal kommune er Nord-Norges største og Norges nest største innlandsøy. Den ligger i den sørligste delen av Røssvatnet.
Enkelte leksika opererer med samme areal for Helgøya og Røssvassholmen. Nyere beregninger fra Kartverket viser at Helgøya er klart størst. Beregninger basert på oppdaterte kartdata viser at Helgøya er 18,34 km² og Røssvassholmen 17,39 km². Disse er basert på høyeste regulerte vannstand for hhv. Mjøsa og Røssvatnet.
Røssvassholmen naturreservat er et område på 3409 daa på østsida av øya. Begrunnelsen for vernet er «å bevare et område med sjelden og sårbar natur med svært lite påvirket granskog, delvis urskog, med dets biologiske mangfold i form av arter, naturtyper, økosystemer og økologiske prosesser». 


== Eksterne lenker ==
Miljøstatus, Røsvassholmen naturreservat
FOR 2011-02-25 nr 231: Forskrift om fredning av Røssvassholmen naturreservat, Hattfjelldal kommune, Nordland
The 4 Skins

The 4 Skins var et britisk skinhead/Oi! band tidlig på 80-tallet. På grunn av plateselskapenes systematiske kontroll av alt fra penger til tekster, valgte The 4 Skins å slutte mens leken var god. De er opphav til sangen «A.c.a.b.» (All Cops Are Bastards), jfr ACAB. 


== Eksterne lenker ==
(en) 4-Skins – kategori av bilder, video eller lyd på Commons 
(en) The 4 Skins på Discogs 
(en) The 4 Skins på MusicBrainz 
(en) The 4 Skins på Songkick 
(en) The 4 Skins på AllMusic
Marie-Helene Östlund

Marie-Helene Östlund «Billan» (født Westin 14. mai 1966) er en tidligere svensk langrennsløper. 
Hun vant overraskende VM-gull på 20 km i Oberstdorf i Vest-Tyskland i 1987. Hun fikk dele Svenska Dagbladets gullmedalje med det svenske ishockeylandslaget som ble verdensmestere samme år. Hun ble også tildelt Radiosportens Jerringpris i 1987.
Totalt vant hun fire medaljer i VM i sin internasjonale karriere, en gull, en sølv og to bronse.
Hun ble nummer to sammenlagt i  verdenscupen sesongen 1987/88.


== VM-medaljer ==
1987 i Oberstdorf – gull (20 km fristil)
1991 i Val di Fiemme – sølv (10 km fristil)
1987 i Oberstdorf – bronse (4 x 5 km stafett)
1995 i Thunder Bay – bronse (4 x 5 km stafett)


== Referanser ==


== Eksterne lenker ==
(de) Marie-Helene Östlund – Munzinger Sportsarchiv 
(en) Marie-Helene Östlund – Olympedia 
(en) Marie-Helene Östlund – Sports-Reference (OL-resultater – arkivert) 
(sv) Marie-Helene Östlund – Sveriges olympiske komité 
(en) Marie-Helene Östlund – FIS (langrenn)
Vikeså kraftverk

Vikeså kraftverk  er et  vannkraftverk i Oslandsvassdraget i Bjerkreim kommune i Rogaland. 
Kraftverket utnytter et fall på 107 meter fra Storrsheivatnet til utløpet i Storrsheiåna. Vannet ledes i en 1,7 km lang rørgate fra inntaket til kraftstasjonen. Konsesjon for kraftverket ble gitt i 2002.
Installert effekt er på 4,4 MW fra en francisturbin og midlere årsproduksjon er på 17 GWh. 
Kraftverket eies av Vikeså Kraft der Dalane Energi eier 50%.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Sånn er livet

Sånn er livet er et norsk radioprogram som gikk på NRK Radio fra 1985 til 2011. Programmet var faktaorientert og handlet om aktuelle samfunnsforhold og mennesker. Innslagene bestod ofte av intervjuer og utdypende debatter. Et gjennomgangstema var etiske veivalg som enkeltmennesker ble stilt overfor. Programmet ble sendt på P2 og gikk alle hverdager mellom klokka 10 og 11. 
I 2011 ble programmet nedlagt og innholdet delvis videreført til det nye samfunnsmagasinet Ekko.I 2006 ble programmet tildelt prisen for Årets radioprogram.Programmet hadde opp gjennom årene en rekke programmedarbeidere, blant annet Olga Meyer, Astrid Brekken, Kristin Moksnes, Nils R. Ringdal, Anne Skard, Elisabet Steiro, Jan Erlend Leine, Jan Birger Arentz, Lise Borchgrevink, Øystein Rakkenes og Rikke Eckhoff. Programmet forbindes også med radiolegenden Wenche Margrethe Myhre.
Første program gikk på lufta den 3. januar 1985. Siste program gikk fredag 28. januar 2011.


== Referanser ==
Baffinbukta

Baffinbukta (engelsk: Baffin Bay) er den nordre delen av havområdet mellom Grønland og de arktiske øyene i Canada. 70. breddesirkel er satt som avgrensning mot Davisstredet i sør. I nord snevres Baffinbukta inn til det smale Naresstredet mellom Nordvest-Grønland og Ellesmereøya. Bukta har fått sitt navn etter William Baffin, som oppdaget den.


== Referanser ==


== Eksterne lenker ==
(en) Baffin Bay – kategori av bilder, video eller lyd på Commons
Dalane Energi

Dalane Energi AS et energikonsern som driver med kraftproduksjon og salg av strøm. Konsernet har forretningskontor i Eigersund kommune i Rogaland. Konsernet består av de to heleide datterselskapene Dalane Kraft AS og Dalane Nett AS. I tillegg har konsernet etablert Skina AS. 
Konsernet har også eierandeler i selskapet Altifiber. Altifiber er Altibox-partner.Dalane Kraft produserer årlig om lag 130 GWh.
Konsernet er et interkommunalt selskap og eies av kommunene Bjerkreim, Eigersund, Lund og Sokndal.
Kraftverk eid av Dalane Kraft

Øgreyfoss kraftverk
Grødemfoss kraftverk
Honnefoss kraftverk
Haukland kraftverk
Lindland kraftverk
Ørsdalen kraftverk
Vikeså kraftverk (deleid)
Stølsvatn kraftverk (deleid)
Svåheia vindkraftverk (deleid)


== Referanser ==


== Eksterne lenker ==
Hjemmeside
Methods of Mayhem

Methods of Mayhem var et nu metal-prosjekt med Mötley Crüe-trommeslageren Tommy Lee. Platen med samme navn kom ut i 1999. De amerikanske rapartistene Kid Rock, Tilo og Lil' Kim er også med i dette prosjektet. Ideen til Methods Of Mayhem fikk Tommy Lee da han satt i fengsel. Han har senere utgitt flere plater under sitt eget navn, da det ikke ble noe mer ut av prosjektet Methods Of Mayhem. Tommy Lee har senere uttalt at han regner denne som sin første soloplate, og ikke et band som først planlagt.


== Låtliste ==
Who the hell cares
Hypocritical
Anger management
Get naked
New skin
Proposition fuck you
Crash
Metamorphosis
Narcotic
Mr. Onsomeothershits
Spun


== Eksterne lenker ==
(en) Methods of Mayhem på Discogs 
(en) Methods of Mayhem på MusicBrainz 
(en) Methods of Mayhem på Songkick 
(en) Methods of Mayhem på Genius — sangtekster 
Den offisielle hjemmesiden til Tommy Lee
Aleksandr Zavjalov

Aleksandr Aleksandrovitsj Zavjalov (russisk Александр Александрович Завьялов, gammel norsk transkripsjon Aleksandr Savjalov, født 2. juni 1955) er en russisk tidligere langrennsløper som representerte Sovjetunionen.
Han vant fem medaljer, en gull, tre sølv og en bronse, i VM og OL i løpet av sin internasjonale karriere.
Han har også vunnet verdenscupen sammenlagt to ganger, sesongen 1980/81 og 1982/83.
Zavjalov huskes også for sin ankeretappe for Sovjetunionen på den dramatiske stafetten under VM på ski i Oslo 25. februar 1982. I duell med Oddvar Brå på siste etappen var det trippelt drama: Først måtte Brå ta igjen ~15 sekunder på Zavjalov, deretter brakk Brå staven under et rykk, og tilslutt falt Brå ved målpassering. Stafetten ble avgjort på målfoto der det ble delt gull mellom Norge og Sovjetunionen. Det måtte også målfoto til for å avgjøre bronsemedaljen, som ble delt mellom Finland og DDR.


== Meritter ==


=== VM-medaljer ===
1982 i Oslo – gull (4 x 10 km stafett) (delt seier med det norske laget)
1982 i Oslo – sølv (15 km)


=== OL-medaljer ===
1984 i Sarajevo – sølv (30 km)
1984 i Sarajevo – sølv (4 x 10 km stafett)
1980 i Lake Placid – bronse (50 km)


== Referanser ==


== Eksterne lenker ==
(de) Aleksandr Zavjalov – Munzinger Sportsarchiv 
(en) Aleksandr Zavjalov – Olympedia 
(en) Aleksandr Zavjalov – Sports-Reference (OL-resultater – arkivert) 
(en) Aleksandr Zavjalov – FIS (langrenn)
Serge Gainsbourg

Serge Gainsbourg [sɛʀʒ gɛ̃'zbuʀ] (dåpsnavn Lucien Ginsburg; 2. april 1928 – 2. mars 1991)  var en fransk chansonnier, det vil si sanger og visedikter. Han var også pianist, forfatter, poet, maler, filmkomponist, manusforfatter, skuespiller og regissør. Han var sønn av et jødisk par som emigrerte fra Ukraina til Frankrike etter den russiske revolusjon. Han er vurdert som en av de viktigste personligheter i fransk populærmusikk, kjent også for sine provokative og skandaløse utgivelser, foruten også hans store musikalske mangfold; han omfavnet musikalske sjangre som strakte seg fra jazz, mambo, verdensmusikk, chanson, pop og yé-yé, til rock'n'roll, progressive rock, reggae, elektronisk, disco og new wave. Gainsbourgs mangfoldige musikalske stil og individualitet gjør det vanskelig å katalogisere ham, mens hans ettermæle har solid etablert og er vurdert som en av verdens mest innflytelsesrike populærmusikere. Hans lyrikk er preget av dyktig ordspill, ofte av humoristisk, provoserende, satirisk eller nedbrytende grunner.


== Liv og virke ==
Gainsbourg forsøkte seg først som billedkunstner og jazzpianist, men hadde ingen videre suksess. Det var først da han begynte å skrive og framføre pop-musikk at han ble et navn i Frankrike. På dette tidspunktet var han godt over 30 år.
Gainsbourg levde et turbulent liv, med stadige nye kjærlighetsforhold og etterhvert sterkt framskreden alkoholisme.  Han fikk to barn: Datteren Charlotte fikk han med den britiske sangerinnen og skuespilleren Jane Birkin. Sønnen Lulu fikk han med sin siste partner Bambou (Caroline Von Paulus).


== Innspillinger ==

Gainsbourgs første innspillinger var preget av Boris Vian. Innspillingene uttrykte et ønske om å modernisere den franske chanson-tradisjonen, som hadde vært preget av størrelser som Edith Piaf, Jacques Brel og Georges Brassens. Serge Gainsbourgs musikk ble etter hvert sterkt preget av britisk og amerikansk sekstitallsrock. Senere i karrièren eksperimenterte Gainsbourg med reggae, særlig kjent er sangen Aux armes et cétera, der han kler teksten til Marseillaisen i reggae-drakt.
Serge Gainsbourg gjorde seg også bemerket som låtskriver, og han har levert sanger til artister som Francoise Hardy, France Gall, Anna Karina, Brigitte Bardot og Jane Birkin.


== Referanser ==


== Eksterne lenker ==
(fr) Offisielt nettsted 
(en) Serge Gainsbourg – kategori av bilder, video eller lyd på Commons 
(en) Serge Gainsbourg – galleri av bilder, video eller lyd på Commons 
(en) Serge Gainsbourg på Internet Movie Database 
(sv) Serge Gainsbourg i Svensk Filmdatabas 
(da) Serge Gainsbourg på Filmdatabasen 
(fr) Serge Gainsbourg på Allociné 
(en) Serge Gainsbourg på AllMovie 
(en) Serge Gainsbourg hos Rotten Tomatoes 
(en) Serge Gainsbourg hos The Movie Database 
(en) Serge Gainsbourg på Discogs 
(en) Serge Gainsbourg på Discogs 
(en) Serge Gainsbourg på MusicBrainz 
(en) Serge Gainsbourg på Songkick 
(en) Serge Gainsbourg på Last.fm 
(en) Serge Gainsbourg på AllMusic 
(en) Serge Gainsbourg hos The Peerage 
Serge Gainsbourg på Facebook 
Serge Gainsbourg på YouTube 
Serge Gainsbourg på Myspace
Stølsvatn kraftverk

Stølvatn kraftverk (Stølskraft)  er et  vannkraftverk i Bjerkreimvassdraget i Bjerkreim kommune i Rogaland. Deler av anlegget ligger i Gjesdal kommune.
Kraftverket utnytter et fall på 100 meter i en tunnel laget for vannforsyning til kommunene i området. 
Installert effekt er 1,34 MW. Midlere årsproduksjon er på 10 GWh.
Kraftverket og vannanlegget startet produksjonen i 2003.
Kraftverket eies av Stølskraft der Dalane Energi og IVAR, som er vannleverandøren for jærkommunene, eier 50% hver.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Jurij Burlakov

Jurij Burlakov (født 31. januar 1960 i Khabarovsk, Sovjetunionen – nå Russland) er en russisk tidligere langrennsløper som representerte Sovjetunionen. 
Han vant to medaljer, en gull og en sølv, under Ski-VM i Oslo i 1982. Burlakov hadde den raskeste etappe-tiden av samtlige under denne stafetten.


== VM-medaljer ==
1982 i Oslo – gull (4 x 10 km stafett) (delt seier med det norske laget)
1982 i Oslo – sølv (50 km)


== Referanser ==


== Eksterne lenker ==
(en) Jurij Burlakov – Olympedia 
(en) Jurij Burlakov – Sports-Reference (OL-resultater – arkivert) 
(en) Jurij Burlakov – FIS (langrenn) 
(en) Jurij Burlakov – TheSports.org
Kvern

Ei kvern er et fellesbegrep for en hvilkensomhelst maleinretning. Vanligvis brukes begrepet møllekvern eller kvernmølle om en innretning som maler (knuser) korn til mel. Bekkekverna er historisk best kjent i Norge. Kverner finnes til et stort antall ulike oppgaver. De brukes på kjøkkenet, på ulike verksteder og i industrien. Mølle er et begrep for en liknende teknisk innretning av større dimensjoner. 
Det kan være to steiner som beveges mot hverandre, eller en innretning laget av keramisk materiale, metall eller tre. Det kan også være en valse mot et flatt underlag, alternativt to roterende valser (valsemølle).
Energikilder for å drive kvern er viktig. Kvernene er laget for mange ulike typer energibruk, fra dyrs eller menneskers muskelkraft, vannkraft og elektrisitet. Ei mølle kan drives av vann, vind eller maskiner som drives av fossilt brensel eller elektrisitet.
Kverner til å male korn har vært viktige tekniske innretninger i hverdagslivets historie, så lenge det har vært dyrket korn. Oppfinnsomheten har ført til flere måter å gjøre det på: 

Skubbekverna er en enkel innretning med to steiner som beveges mot hverandre, slik at det som ligger mellom males opp til stadig finere pulver. Den kom i bruk da man begynte å dyrke korn, og den gikk av bruk i vårt land før historisk tid.
Håndkverna er laget av to runde steiner, der den øverste dreies om en aksling med menneskelig muskelkraft.
Bekkekverna er konstruert som håndkverna, men større og vanligvis med en direkte kopling mot akslingen til en kvernkall via et tverrjern, kalt sigle, innfelt i et spor i oversteinen.
Trekkdyr som okse eller esel spent til et stativ til å gå i sirkel i, kombinert med en slipesteinlignende valse finner man i mange deler av verden. Maskineriet brukes også til andre formål enn knusing av korn, ved å koble akselen til f. eks. vannpumpe.Noen ulike typer kverner på kjøkkenet: Kaffekvern, mandelkvern, kjøttkvern og potetkvern. Potetkverna er teknisk sett en enkel innretning som ble brukt til å mose kokte poteter. Ei potetkvern ble ofte laget av tre. Den manuelle kjøttkverna ble laget av støpejern, og slike ble vanlige tidlig på 1900-tallet. Slike redskaper kunne selvfølgelig også brukes til poteter. 
(Ei moderne vindmølle driver egentlig ikke ei mølle, men en elektrisk generator, vindgenerator hadde vært et mer logisk navn.)
Kapp Farvel

Kapp Farvel (grønlandsk: Nunap Isua) er Grønlands sørligste punkt. Kapp Farvel ligger ikke på Grønlands fastland, men på den vesle Eggersøya. Kapp farvel og Eggersøya er en del av Kujalleq kommune.

		


== Kilder ==
(no) Kapp Farvel i Store norske leksikon
Lincolnsjøen

Lincolnsjøen (engelsk: Lincoln Sea) er et havområde i Nordishavet, mellom Nordspissen av Grønland og Ellesmereøya. Grensa mot selve Nordishavet trekkes langs ei linje fra Kapp Morris Jessup på Grønland til Kapp Colombia på Ellesmereøya. Lincolnsjøen har forbindelse med Baffinbukta og Atlanterhavet gjennom Naresstredet.
Lincolnsjøen er islagt hele året, og har det tjukkeste isdekket i hele Arktis – opptil 15 m. Havområdet har en gjennomsnittsdybde på 257 meter.Havområdet har fått navn etter Robert Todd Lincoln, som var amerikansk krigsminister under Adolphus W. Greelys Arktis-ekspedisjon i 1881–1884.


== Referanser ==


== Eksterne lenker ==
(en) Lincoln Sea – kategori av bilder, video eller lyd på Commons
Fylkesvei 7638

Fylkesvei 7638 går mellom Fiskebøl i Hadsel og Jordneset i Vågan.
Statens vegvesen planlegger ny vei over Morfjorden i Hadsel, med fylling og kort bru. Dette vil forkorte veien med ca. 7 km. Det er imidlertid delte meninger i distriktet om veien bør bygges. Den ble i 2013 utsatt på ubestemd tid grunnet høyere kostnader, og pengene brukt på utbedring av eksiterende vei.

Frem til 2019 hadde veien betegnelsen fylkesvei 888.


== Kommuner og knutepunkter ==

 HadselMidnattsolveien 

 VåganMidnattsolveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7638
(no) Statens vegvesen – trafikkmeldinger
Norsk Råd for Misjon og Evangelisering

Norsk Råd for Misjon og Evangelisering, forkortet NORME, er et norsk nettverk mellom norske og internasjonale misjonsorganisasjoner, kirkesamfunn og menigheter.
NORME ble stiftet 1. mars 2001, ved sammenslutningen av Norsk Misjonsråd (NMR), etablert i 1921, Lausanne Norge (LN) og Den Evangeliske Allianse (DEA) (World Evangelical Fellowship), som i Norge går tilbake til 1849. NORMEs formål er å være et nettverk for og mellom organisasjoner og kirkesamfunn og binde sammen nasjonale og internasjonale nettverk som på forskjellige vis arbeider med spørsmål knyttet til kristen misjon og evangelisering.
NORME arbeider med fellesinteresser for norsk misjon, slik som rettigheter for skolebarn i utlandet, skattespørsmål for misjonærer og årlig oppdatering av misjonsstatistikk.


== Medlemmer ==
(Tall fra år 2003)

33 landsdekkende organisasjoner og kirkesamfunn.
44 menigheter og lokale nettverk.
personlige medlemmer.


== Referanser ==


== Eksterne lenker ==
Offisielt nettsted 
www.misjon.info – misjonsstatistikk-side, drevet av NORME i samarbeid med Ungdom i Oppdrag. (Ressurssenter for misjon)
Åpne Dører

Åpne Dører (Open Doors International) er en tverrkirkelig, internasjonal misjonsorganisasjon som arbeider for og støtter forfulgte kristne i over 70 land. I tillegg til en omfattende informasjonsvirksomhet, arbeider organisasjonen med nødhjelp, traumehjelp, medisinsk hjelp, gjenoppbygging av hus og kirker, utdanning, mikrolån og rettshjelp. Organisasjonen hadde i 2022 1500 ansatte på verdensbasis et årlig budsjett på 1,5 milliarder norske kroner. I den norske avdelingen, som har hovedkontor i Bergen, er det 19 ansatte og en årlig omsetning på 48 millioner.    
Åpne Dører ble etablert i 1955 av hollenderen Broder Andreas. Internasjonal leder idag er Dan Ole Shani. Organisasjonen har kontorer i Australia, Brasil, Canada, Danmark, Sverige. Frankrike, Tyskland, Nederland, Indonesia, Italia, Sør-Korea, Malaysia, New Zealand, Norge, Filippinene, Singapore, Sør-Afrika, Spania, Sveits, England og USA.


== Visjon - målsetning ==
Mottoet for Åpne Dører er I tjeneste for forfulgte kristne, og organisasjonens målsetting er å «styrke og utruste kristne brødre og søstre som lever under press og forfølgelse på grunn av sin tro på Jesus Kristus og å oppmuntre dem til å utbre evangeliet til jordens ender».
Åpne dører er engasjert i å 

Skaffe bibler og kristen litteratur, støtte kristen mediamisjon (radio- og TV-arbeid) og nasjonal ledertrening,
Yte humanitær hjelp og ved å oppfordre til forbønnstjeneste.
Forberede og utruste kristne som bor i truede og ustabile land til å stå fast i troen når de møter forfølgelse og lidelse.
Kalle og utruste kristne i den frie verden til å identifisere seg med kristne som blir forfulgt, og til aktivt å ta del i tjenesten med å støtte dem.


== World Watch List ==
World Watch List er en forskningsbasert, årlig indeks over de 50 landene i verden hvor det er vanskeligst å praktisere sin kristne tro. Den utgis av Åpne Dører, og baseres på undersøkelser av interne og eksterne eksperter.   Sammen med indeksen offentliggjøres rapporter for hvert enkelt av de 50 landene samt egne rapporter for diskriminering og forfølgelse på grunn av tro av kvinner og av barn og unge.     
World Watch List ble første gang publisert i 1993.     


== Referanser ==


== Eksterne lenker ==
Norsk hjemmeside
Internasjonal hjemmeside på engelsk
Gullbjørnen

Gullbjørnen (Goldener Bär) er hovedprisen ved filmfestivalen i Berlin og har blitt utdelt siden 1951. Den gis til beste film under filmfestivalen.
Pristrofeet er Berlins bjørn, utformet av kunstneren Renée Sintenis.
I tillegg til Gullbjørnen deles det ut sju sølvbjørner samt den gyldne æresbjørnen.
Gullbjørnen er en av filmindustriens mest anerkjente priser, sammen med Gullpalmen, Gulløven og Oscar for beste fremmedspråklige film.


== Vinnere av Gullbjørnen ==


== Referanser ==